Is jy die volgende ‘Koekedoortjie’?Mari-Louis Guy en Nic van Wyk (Foto: Verskaf) As jy die klitser laat sing en die oonde laat dreun het kykNET pas goeie nuus aangekondig: Inskrywings vir Koekedoortjie – die soeter weergawe van Kokkedoortjie – het pas geopen. As jy tussen 9 en 13 jaar oud is staan jy ŉ kans om aan dié reeks deel te neem en moontlik met die louere weg te stap. Deelnemers gaan tydens dié reeks weer vir Mari-Louis Guy en Nic van Wyk, die beoordelaars, moet beïndruk met hul heel beste gebak. In dieselfde styl as Kokkedoortjie, moet elke deelnemer ook ’n ma of pa of ŉ ouma of oupa saambring. Dié familielid gaan as chaperone, bak-inspirasie én bakmaat in van die uitdagings dien. Die deelnemer en sy voog/chaperone moet van 23 September tot 7 Oktober 2017 beskikbaar wees om die reeks in Kaapstad te verfilm. Alle reis- en verblyfkoste sal vereffen word. Inskrywings kan tot 25 Augustus gedoen word. Oudisies vind plaas in die week van 4 tot 7 September 2017. Net soos met Kokkedoortjie is daar groot pryse vir die wenner van Koekedoortjie op die spel. Om in te skryf stuur ’n e-pos na [email protected] of skakel 021 422 3452 vir meer inligting.